[{"text_idx": "#000000", "text": "Soovitame Tasuta e-kaubanduse videokursus \u2192"}, {"text_idx": "#000001", "text": "Eesti E-kaubanduse Liit koondab rohkem kui 500 usaldusva\u0308a\u0308rset e-kauplejat ja suunana\u0308itajat. Kasvatame e-kaubandust koos!"}, {"text_idx": "#000002", "text": "Nii Maksekeskus kui Montonio kinnitasid, et E-smaspa\u0308eval oli Eesti e-poodide ka\u0308ive ca 2,5x ko\u0303rgem tavalisest esmaspa\u0308evast. Montonio lisas, et keskmine ostukorvi suurus langes 5% vo\u0303rreldes septembrikuise E-smaspa\u0308evaga, samas aga oste tehti 10% rohkem. Kas siit vo\u0303ib ja\u0308reldada, et inimesed otsisid veidi odavamaid asju ja ostsid see-eest rohkem? Montonio kliendibaasi ja\u0308rgi osteti ko\u0303ige rohkem E-smaspa\u0308eval just riideid, ilutooteid ja tehnikat."}, {"text_idx": "#000003", "text": "Kaup24 e-poes pu\u0308stitati uus E-smaspa\u0308eva mu\u0308u\u0308girekord. Seekordne ostupu\u0308ha oli edukaim, u\u0308letades eelmist E-smaspa\u0308eva ligi 10% vo\u0303rra. Kaup24 ko\u0303ige edukam ostupu\u0308ha/kampaania on siiani olnud 2020. aastal toimunud Must Reede ning nu\u0308u\u0308d asus teisele kohale 14. novembril toimunud E-smaspa\u0308ev. Vaadates pa\u0308eva ko\u0303ige populaarsemate toodete nimekirja, oli Kaup24 koguni kolmandik ostudest suure to\u0303ena\u0308osusega seotud jo\u0303ulukingitustega. Ko\u0303ige populaarsemad olid LEGO, o\u0303petlikud ma\u0308nguasjad, kuid ka meeste ja naiste parfu\u0308u\u0308mid ja elektroonikaseadmed nagu ko\u0303rvaklapid, elektroonilised hambaharjad, nutitelefonid jpt."}, {"text_idx": "#000004", "text": "E-smaspa\u0308eva varjutas pisut maikuust kehtima hakanud soodushinna kuvamise ma\u0308a\u0308rus, mis to\u0303mbas alla paljude soodustusi ning pani sootuks ka mo\u0303ned ettevo\u0303tted kampaaniast loobuma. Lisaks ka hetkel valitsev suur inflatsioon, hinnato\u0303usud ja ebakindlus. Vaatamata aga sellele osales E-smaspa\u0308eval siiani ko\u0303igi aegade rekordarv e-poode, suisa 296 erinevat ettevo\u0303tet. Suures osas pakuti soodustusega mo\u0303nda kindlalt toodet vo\u0303i kategooriat, va\u0308ga paljudel kogu kaup -20%, kuid ka u\u0308ksikuid veel paremaid soodustusi. E-smaspa\u0308eva lehte ku\u0308lastas 24h jooksul pisut rohkem kui 58 000 unikaalset inimest, mis on ka selle aasta kampaaniate tugev rekord ku\u0308lastajate arvus. E-kaubanduse Liit tegi ca 25 000 eurose meediakampaania (tele, raadio, outdoor, influencerid, online, sotsiaalmeedia). 2023.a. toimub E-smaspa\u0308ev 4x ning lisaks on muudatuseks ka see, et kuu teise esmaspa\u0308eva asemel toimuvad E-smaspa\u0308evad kuu esimesel esmaspa\u0308eval."}, {"text_idx": "#000005", "text": "2023.a. kampaaniapa\u0308evadeks on seega: 6. ma\u0308rts, 8. mai, 4. september ning 6. november. Registreerimised avatakse ca kuu enne kampaaniat, 6. ma\u0308rtsi E-smaspa\u0308eva puhul 7. veebruaril (ma\u0308rgi see kuupa\u0308ev juba endale kalendrisse!) ja ikka aadressil "}, {"text_idx": "#000007", "text": "Turvalise Ostukoha ma\u0308rgis na\u0308itab veebipoe ko\u0303rget teenindustaset"}, {"text_idx": "#000008", "text": "Sulle on saadetis: Vo\u0303tsime luubi alla 40+ postipakendit"}, {"text_idx": "#000010", "text": "E-poodidest ostetakse ko\u0303ige enam elektroonikat ja kosmeetikat"}, {"text_idx": "#000013", "text": "Teame ta\u0308pselt mis e-kaubanduses toimub ning kuidas seda a\u0308ri arendamiseks kasutada. Jagame neid teadmisi hea meelega u\u0308levaadete, uuringute ja koolituste kaudu. Et kasvamine ja ostmine oleks lihtsam."}, {"text_idx": "#000014", "text": "Eesti e-kaubanduse maine ja ka\u0308eka\u0308ik on meile olulised. Seisame selle eest, et Eesti e-kaubandus vastaks headele tavadele ja ko\u0303rgetele kvaliteedistandarditele. See on kasulik nii ostjale kui mu\u0308u\u0308jale."}, {"text_idx": "#000015", "text": "Muudame koos e-kaubanduse turvalisemaks. Meie \u201cTurvaline ostukoht\u201d kvaliteedima\u0308rgis tagab ostjale kontrollitud ja rangetele tingimustele vastava ostukogemuse ning to\u0303stab mu\u0308u\u0308ja usaldusva\u0308a\u0308rsust ja parandab mainet."}, {"text_idx": "#000016", "text": "\u201cTurvaline ostukoht\u201d kvaliteedima\u0308rgis tagab ostjale kontrollitud ja rangetele tingimustele vastava ostukogemuse."}, {"text_idx": "#000017", "text": "Parema kasutuskogemuse tagamiseks kasutame sellel lehel ku\u0308psiseid. Leheku\u0308lge ku\u0308lastades no\u0303ustud ku\u0308psistega. Loe ku\u0308psistest la\u0308hemalt."}, {"text_idx": "#000018", "text": "Eesti E-kaubanduse Liitu kuulub juba pea 500 mainekat e-poodi ja tegutseme u\u0308hiselt paremuse poole 14 aastat"}]